google/wiki40b huggingface dataset:
Nuno Gomes

Landslaget

Nuno Gomes debuterte for Portugal i 1996, bare 19 år gammel. Han slo gjennom for fullt fire år senere, under EM 2000, da han skåret i Portugals åpningskamp. Han skåret fire mål i turneringen, der Portugal kom til semifinalen, men fikk syv måneders utestengelse etter at han han dyttet dommeren etter semifinaletapet mot Frankrike. 
Han skåret sju mål på seks kamper i kvalifiseringen til VM 2002, men fikk ikke spilletid fra start i selve turneringen. I EM 2004 spilte han hver kamp, og sendte Portugal videre til kvartfinalen med vinnermålet mot Spania. I VM 2006 fikk han lite spilletid. Han skåret et trøstemål i bronsefinalen mot Tyskland, som til slutt endte 3-1. Han spilte en viktig rolle i kvalifiseringen til EM 2008, og ledet laget til kvartfinale i sluttspillet. Med sin scoring mot Tyskland er han den fjerde spilleren noensinne som har scoret i tre europamesterskap på rad.

Klubbfotball

Nuno Gomes debuterte for klubben Boavista FC sesongen 1994/95. Etter tre sesonger i klubben (med 60 ligamål på 101 kamper) gikk han til italienske AC Fiorentina for 17 millioner euro. Han vant den italienske cupen det første året, før klubbens økonomiske problemer fremskyndet Gomes' retur til Benfica i 2002. Nuno Gomes var mye skadeplaget de neste tre årene, men kom sterkt tilbake i 2005/2006-sesongen med femten ligamål. Nuno Gomes har siden blitt mistet plassen i førsteelveren, etter at Javier Saviola ble hentet til klubben i 2009.
FA Trophy

The Football Association Challenge Trophy er en engelsk fotballturnering for klubber som spiller i Football Conference, Southern League, Isthmian League og Northern Premier League. Klubber i nivåene under spiller i FA Vase. Turneringen ble startet av FA i 1969 og er for halvprofesjonelle lag.
Sigurd Sandmo

Sigurd Sverdrup Sandmo (født i 1971) er en norsk kulturarbeider som er sjef for De kongelige samlinger. Sandmo var fra 2013 til 2019 direktør for Komponisthjemmene ved KODE Kunstmuseer og komponisthjem. Sandmo er Cand. philol. fra Universitetet i Bergen. Fra 1998 til 2005 var han direktør for Lepramuseet St. Jørgens Hospital i Bergen, og i perioden 2006-2013 utstillingsleder og formidlingsleder ved Bymuseet i Bergen. Han er utnevnt som medlem av Norsk kulturråd for perioden 2018-2021, der han leder Fagutvalg for kulturvern.
Sigurd Sverdrup Sandmo er sønn av økonom Agnar Sandmo og bror til historikeren Erling Sandmo
Iskitim

Iskitim (russisk: Искитим) er en by i Novosibirsk oblast i Russland. Den ligger ved elva Berd, 50 km sørøst for Novosibirsk. Innbyggertall: 62 756 (folketelling 2002).
Albert Einstein-medaljen

Albert Einstein-medaljen er en pris som deles ut av Albert Einstein Samfunnet i Bern. Den ble først delt ut i 1979, og skal gis til personer som har "ytt fremragende tjenester" i forbindelse med Albert Einstein hvert år.
Yaki-Da

«Yaki-Da» var en svensk pop/danceduoen dannet i Göteborg i 1994. Gruppen består av Marie Knutsen og Linda Schönberg.
Den mest kjente sang av bandet er «I Saw You Dancing». Denne sangen var også populær i Norge.
Arne Synnes

Kilder

Hvem Hva Hvor 1984 side 87
Protonarthrini

Utseende

Middelsstore trebukker, mønstret i brunt, svart og hvitt. Antennene er lengre enn kroppen. Pronotum er nærmest tønneformet uten pigger på sidene, litt bredere enn langt. Dekkvingene har nokså avrundede "skuldre".

Levevis

Som de fleste andre trebukker borer larvene i ved.

Utbredelse

Gruppen er utbredt i Vest-Afrika og Kongo, dessuten én art i Tanzania.
122 mm haubitser M1938 (M-30)

122 mm haubitser M1938 (M-30) var en sovjetisk haubitser som var i produksjon fra 1938-1955.
Kina produserte et stort antall på lisens med betegnelsen Type 54 og Type 54-1.
UberStudent

UberStudent er en Linux-distribusjon som er basert på Ubuntu. Den blir brukt på datamaskiner i skolene og har en stor mengde læreprogrammer, i tillegg til vanlige skrivebordsprogrammer.
Distribusjonen benytter skrivebordsmiljøet LXDE og Xfce og er tilgjengelig i utgaver for x86-32 og x86-64.
Første versjon ble lansert 15. juli 2010. Siste versjon er 4.1 som ble lansert 16. januar 2015.
NASA

Historie

4. oktober 1957 sendte Sovjetunionen verdens første menneskeskapte satellitt i bane rundt jorden, Sputnik 1. Medlemmene av den amerikanske Kongressen ble svært urolige over den potensielle trusselen mot amerikanernes sikkerhet og teknologiske ledelse, og ba innstendig president Dwight D. Eisenhower om å gjøre noe. Etter flere måneders debatt ble det enighet om at det behøvdes en ny føderal etat med ansvar for all ikke-militær aktivitet i rommet.
NASA begynte sin virksomhet 1. oktober 1958 med fire laboratorier og 8 000 ansatte fra landets 46 år gamle forskningsorgan for aeronautikk, National Advisory Committee for Aeronautics (NACA).
Steve Foster

Biografi

Foster startet sin karriere som ungdomspiller ved Southampton før han ble profesjonell hos den rivaliserende klubben Portsmouth. Etter dette hadde han opphold av varierende lengder hos Brighton & Hove Albion, Aston Villa, Luton Town og Oxford United før han avsluttet sin karriere tilbake hos Brighton & Hove Albion på midten av 1990-tallet.
Av meritter vant han Den engelske ligacupen med Luton Town i 1988. Foster fikk for øvrig tre kamper på det engelske herrelandslaget i fotball fra 1982 til 1984, og var blant annet en del av den engelske troppen som ble tatt ut til VM i fotball 1982 i Spania.
Turan Air

Turan Air var et flyselskap med base i Baku i Aserbajdsjan. I tillegg til å drifte ruter innenlands, hadde flyselskapet ruter til flere byer i Russland. Turan Air la ned driften i 2013.
Cagosima

Utseende

En middelsstor, avlang, sylindrisk trebukk, farget i svart og mursteinsrødt. Antennene er en del kortere enn kroppen, leddene har lysgrå indre del og svart spiss slik at antennen har vekslende lyse og mørke ringer. Hodet er rødt med en trapesformet, svart flekk i pannen. Pronotum er sylindrisk, betydelig smalere enn dekkvingene, svart med røde kanter. Dekkvingene er ganske smale, parallellsidige, svarte med røde kanter.

Levevis

Larvene lever i levende stammer, mest på løvtrær. Noen kan gjøre betydelig skade og også drepe unge trær. De voksne billene gnager på bladene på larvenes næringstrær.

Utbredelse

Arten er utbredt i Øst-Asia (Kina, Japan, Taiwan).
London Review of Books

London Review of Books (LRB, ISSN 0260-9592) er et britisk tidsskrift for litteratur og politikk, som utkommer hver 14. dag.
LRB ble etablert i 1979, mens The Times ikke utkom på grunn av en langvarig lock-out. Grunnleggerne var Karl Miller, som da var engelskprofessor ved University College London, Mary-Kay Wilmers, tidligere redaktør i The Times Literary Supplement, og Susannah Clapp, tidligere forlagsredaktør i Jonathan Cape.
De første seks månedene utkom LRB som bilag til New York Review of Books. I mai 1980 ble London Review of Books en selvstendig publikasjon, med et heller venstreorientert ståsted.
I motsetning til The Times Literary Supplement publiserer LRB hovedsakelig lengre essays; ikke alle handler om bøker. Dessuten omtales filmer og utstillinger gjerne i kortere artikler.
Mary-Kay Wilmers overtok som sjefredaktør etter Karl Miller i 1992. I 2006 lå det gjennomsnittlige opplaget på 44 754.
Hovsflesa naturreservat

Hovsflesa naturreservat ligger i Vågan kommune i Nordland. Naturreservatet består av en gruppe med små, ubevokste holmer ute i havet nordvest for Gimsøya. Området har et areal på 670 dekar, hvorav 667 dekar sjøareal. Området er vernet for å ivareta en nasjonalt viktig/potensielt viktig hekkelokalitet for havsule og en storskarvkoloni med stor regional verdi.
Kvalifisering til 1. divisjon fotball for menn 2019

Kvalifisering til 1. divisjon fotball for menn 2019 bestod av Åsane fra 1. divisjon og Fredrikstad og KFUM fra 2. divisjon. KFUM rykket opp til 1. divisjon, mens Åsane og Fredrikstad måtte spille i 2. divisjon i 2019.
Kerodiadelia

Utbredelse

Arten er utbredt i Sør-Afrika.
Salome

Etymologi

Salome har opprinnelse i et arameisk navn relatert til det hebraiske ordet shalom (hebraisk: שָׁלוֹם), «fred». Det kan også sees som en feminin form av Salomon.
Saloma er en variant av navnet.
Shelomit er en annen hebraisk form av navnet. Salomé er en fransk, spansk og portugisisk form av navnet. Salomea er en polsk form. Salme er en finsk og estisk kortform av navnet.
Aleksej Petukhov

Karriere

Petukhov tok sølv på 30 km fristil, fellesstart under Junior-VM i 2003. Senere samme år debuterte i verdenscupen på 15 km fristil i Lahtis. Han slo ikke ordentlig gjennom i verdenscupen før sesongen 2007/08, da han tok både sine første verdenscuppoeng og senere også sin første topp-ti plassering. Petukhov tok sin første pallplassering i sesongen 2008/09, en andreplass på sprinten i Rybinsk, bak italienske Renato Pasini. Kun to uker senere tok han sin andre pallplassering, en ny andreplass på sprinten i Val di Dentro, kun spurtslått av norske Ola Vigen Hattestad. Under VM i Liberec i 2009 tok han 9.-plass på sprinten i fristil. Petukhov ble nummer seks i verdenscupen i sprint  og nummer 24 i verdenscupen sammenlagt denne sesongen.
Hans første verdenscupseier kom på sprint fristil i Düsseldorf 5. desember 2009. I OL 2010 gikk han inn til bronse på lagsprint sammen med Nikolaj Morilov.
Under VM 2015 i Falun gikk Petukhov sammen med Nikita Krjukov på Russlands lag som tok sølv på lagsprint. Norge ved Finn-Hågen Krogh og Petter Northug vant.
Han deltok på sprinten under Vinter-OL 2014 i Sotsji, der han ble slått ut i semifinalen og endte på åttendeplass.

Dopingdom

I desember suspenderte Det internasjonale skiforbundet seks russiske langrennsløpere midlertidig, i etterkant av WADAs McLaren-rapport, bl.a. Petrukhov. Den 9. november 2017 meldte IOC at Petukhov offisielt var diskvalifisert fra Vinter-OL 2014 og utestenges fra alle kommende OL.
Visingsö

Visingsö er Vätterns største øy, med et areal på 25 km² og ligger sør i sjøen, tretti kilometer nord for Jönköping og seks kilometer vest for Gränna.  Øya har sin fergeforbindelse.  I dag er øya mest kjent for turisme.  Her er mange ruiner som minner en om  øyas rolle i  Sveriges historie.
På 1100-tallet og 1200-tallet var Visingsö sentrum for det fremdeles skjøre svenske kongedømmet. Blant de mere kjente beboere på den tid, kan nevnes Magnus Ladulås. På søttenhundretallet residerte Brahe-slekten på Visningsborg. Både denne borgen og Näs-festning er nå i ruiner og kjente landemerker på øya.
For å sikre tilgangen på tømmer til den svenske flåten  anla man flere hundre hektar eikeskog på øya. Eiketrærne er idag leveranseklare, men teknologiutviklingen har forlengst gjort dem mer verdifulle som turistmål enn som skipsmateriale.
Line Henriette Hjemdal

Bakgrunn og utdannelse

Hjemdal ble født i Sarpsborg og vokste opp i Fredrikstad. Hun er datter av administrasjonssjef og tidligere stortingsrepresentant Odd Holten og avdelingssykepleier Berit Sigrunn Aaberg. Hjemdal bor nå i Fredrikstad, etter å ha bodd mange år i Askim. Hjemdal er utdannet teolog fra Menighetsfakultetet i 1996.

Politisk arbeid

Hjemdal begynte sitt politiske virke i Østfold KrFU, der hun var styremedlem fra 1987 til 1994. Hun var nestleder i KrFU på nasjonalt plan fra 1991 til 1993 og arbeidet som generalsekretær i samme organisasjon fra 1997 til 2000.
Hun har flere års bakgrunn som politisk rådgiver for Dagfinn Høybråten, først i Sosial- og helsedepartementet (2001–04) og deretter i Arbeids- og sosialdepartementet (2004–05). I 2005 var hun en periode informasjonsrådgiver for KrFs stortingsgruppe.
Hun ble valgt inn i Askim bystyre i 2003, der hun satt frem til 2007. Hjemdal ble innvalgt på Stortinget fra Østfold første gang i 2005 og gjenvalgt i 2009. Ved stortingsvalget 2013 ble hun valgt for en tredje periode. 
Hjemdal var femte visepresident i Stortinget fra 2009 til 2017.
Hun har vært parlamentarisk nestleder i KrFs stortingsgruppe fra 2011 til høsten 2013, i tillegg til en periode i 2014.

Annet

Da hun ble valgt inn på Stortinget i 2005, var det første gang på nesten 50 år at det ble valgt inn en stortingsrepresentant fra Askim. Den forrige var Klara Amalie Skoglund fra Arbeiderpartiet.
Etter at hun ikke ble gjenvalgt til Stortinget, har hun arbeidet i Tekna, der hun nå er generalsekretær.
Ålandstidningen

Ålandstidningen (Åland) er en dagsavis for Åland som kommer ut i Mariehamn. Avisen ble grunnlagt i 1891 og var talerør for kampen for gjenforening med Sverige. Avisen var lenge Ålands eneste dagsavis og hadde derfor en sterk innflytelse på opinionsdannelsen.
Ålandstidningen har nå fått konkurranse fra avisen Nya Åland, men Ålandstidningen er fortsatt landskapets største avis med et opplag på rundt 9 800 eksemplarer. Avisen kommer ut seks dager i uken. Nyhetene publiseres også på avisens nettside. Avisen eies av Ålands Tidnings-Tryckeri Ab.
NM i kickboksing 2019

NM i kickboksing 2019 ble arrangert 3.-4. mai i Risør. Arrangør var Risør Kickboxingklubb.
Kongepokalene ble vunnet av Kristin Vollstad og Hangi Rugumayo Amundsen.
Dips

Dips er en svensk humorserie av Jesper Rönndahl og Marie Agerhäll. Den hadde premiere på SVT høsten 2018. Serien ble produsert av produksjonsselskapet Allvarliga Produktioner for SVT.
Serien handler om Jens Stråhle (Rönndahl) og Fanny Båtsman (Moa Lundqvist), som går aspirantkurset og er i praksis ved Utenriksdepartementets protokollenhet, samt deres veileder Mimmi Hamilton (Agerhäll). Ofte opptrer også ekspedisjonssjefen Hendrik Tür (Kristian Luuk).
Ifølge skaperne Rönndahl og Agerhäll er mye av handlingen basert på virkeligheten og på materiale de har fått når de har intervjuet folk både på gulvet og høyere opp. De har hevdet at disse intervjuene foregikk ved at de «wallraffet». Materialet er dog til viss grad endret, ettersom serien ikke er en dokumentar.
Vignettmusikken er sangen «Roslagsvår» fremført av Orphei drängar, som er et av de mest kjente mannskorene i Sverige.
Freden i Füssen

Freden i Füssen eller Füssen-traktaten (tysk: Frieden von Füssen) var en fredsavtale som ble signert i Füssen i Bayern mellom Kurfyrstedømmet Bayern og Habsburgske Østerrike. Avtalen ble signert den 22. april 1745 hvorpå Bayern gav seg i den østerrikske arvefølgekrigen, hvor de hadde vært i en allianse  med Frankrike.

Bakgrunn

Etter erobringen av Praha av bayerske og franske tropper den 26. november 1741, erklærte kurfyrste Karl Albert av Bayern seg konge av Böhmen. Karl Albert ble valgt til keiser Karl VII av Det tysk-romerske rike den 24. januar 1742 og ble kronet den 12. februar samme år. 
Samme dag som kroningen i Frankfurt am Main okkuperte østerrikske tropper Bayern mens ungarske husarer plyndret München. Med fransk støtte kjempet Bayern mot Østerrike i tre år, men klarte til slutt ikke å drive østerrikerne ut. Da Karl VII døde i München den 20. januar 1745 signerte Maximilian III Josef av Bayern, som var hans etterfølger som kurfyrste av Bayern, en foreløpig fredsavtale med Østerrike. Men et mektig krigsparti ledet av Ignaz von Törring og støttet av Frankrike ønsket han å holde frem med krigen. Etter et avgjørende nederlag i slaget ved Pfaffenhofen den 15. april, valgte Maximilian Josef å signere en ny avtale.

Fredsavtalen

Den formelle fredsavtalen som ble signert i Füssen bestod av sytten punkter, to delpunkter og en hemmelig klausul. Maximilian gjorde slutt både på farens krav på Böhmen og keiserkronen, og anerkjente den pragmatiske sanksjonen. Østerrike gjorde ikke krav på reparasjoner og anerkjente valget av Karl VII som tysk-romersk keiser. Maximilian III lovet å støtte keiserkandidaturet til Frans I, som var ektemannen til Maria Teresia av Østerrike. Han måtte også sørge for å påvirke de stemmeberettigede under valget. Avtalen ble signert av Joseph Fürst zu Fürstenberg for Bayern og Rudolf Graf von Colloredo for Østerrike.
Jon Huntsman jr.

Karriere

Huntsman var en stund misjonær for mormonene i Taiwan, og lærte seg da kinesisk. Han studerte ved University of Utah og deretter ved University of Pennsylvania. Etter studiene ble han forretningsmann innen Huntsman Corporation, et multinasjonalt oljeselskap med hovedsete i Salt Lake City.
Sitt første politiske embete bekledte han som medlem av president Ronald Reagans stab. Under dennes etterfølger George Bush var Huntsman understatssekretær i handelsdepartementet, og så USAs ambassadør i Singapore fra 1992 til 1993.
Han ble valgt til guvernør i Utah i 2004 og gjenvalgt i 2008.
President Barack Obama kunngjorde den 16. mai 2009 Huntsmans nominasjon som USAs ambassadør til Folkerepublikken Kina. Han fikk dermed, som republikaner, et sentralt embete under en demokratisk administrasjon.
Huntsman fratrådte ambassadørposten 30. april 2011 for å melde seg på i kampen om den republikanske nominasjonen til presidentvalget i 2012. Han trakk seg fra presidentvalgkampen i januar 2012.
I mars 2017 ble han utnevnt til landets ambassadør til Russland av president Donald Trump, og han tiltrådte den 3. oktober samme år.
Nomark

Nomark var en lokal hersker eller guvernør av et distrikt eller nome i oldtidens Egypt. Landet var inndelt i 42 nomer (gammelegyptisk: sepat). Nome er avledet fra gresk νομός nomos («distrikt»), og tittelen nomark er avledet fra den greske tittelen nomarkes (νομάρχης), herskeren av en nomos. Inndelingen av det egyptiske kongedømmet i nomer kan bli dokumentert tilbake det gamle rike, det vil si perioden ca. 2630–2151 f.Kr. og fortsatte selv opp til romersk tid.

Hellas

Tittelen nomark er også kommet i bruk i moderne Hellas som overhode for de greske prefekturer, som også er kalt for nomos (flertall νομοί, nomoi; νομαρχία, nomarkia er benyttet for å referere til området under nomarks sfære).
Helsekost

Helsekost er en betegnelse som brukes for en gruppe produkter, et spesielt kostregime, eller et helsemessig riktig kosthold. 
Oftest brukes betegnelsen om de varer som helsekostbransjen selger, via helsekostbutikker, apotek, dagligvareforretninger, og på postordre. Helsekost i denne sammenheng er naturmidler som kan ha helseeffekt, samt kosttilskudd som vitaminer og mineraler. 
Helsekost kan også betegne et godt helsemessig riktig kosthold, med godt sammensatte næringsgrupper, og med lavt innhold av sukker og fett.
Betegnelsen helsekost kan også forbindes med produkter der den vitenskapelige beviste effekten har vært gjenstand for debatt. Debatten har særlig blomstret opp på bakgrunn av at omsetningen av helsekost-produkter har økt massivt, og markedet har vært dominert av få større aktører, slik som Proteinfabrikken og Gressmann by Monty.
Pete Doherty

Tidlig liv

Peter Doherty ble født Hexham, England. Foreldrene er Jacqueline (Michels), av jødisk avstamning, og Peter John Doherty, an irsk avstamning. Han fikk en katolsk oppdragelse, og vokste opp på forskjellige militære garnisoner, på grunn av hans fars arbeid som offiser i det Britiske militæret, og bodde blant annet Catterick, Belfast, Tyskland, Bedworth, Dorset og Larnaca, sammen med moren, en barnepike og sine to søstre, Amy Jo og Emily. Doherty var nummer to av de tre barna. Han var akademisk sett suksessfull, i en alder av 16 år vant han en poesikonkurranse, og vant en tur til Russland organisert av the British Council og ble også tilbudt en plass ved Oxford University, som han takket nei til.
Etter fullført utdannelse flyttet han til sin bestemors leilighet i London, hvor han sa han var skjebnebestemt å være, og der han jobbet med å fylle graver på Willesden kirkegård. Han gikk på samme tid på Queen Mary, en del av the University of London, for å studere engelsk litteratur, men han forlot kurset etter et år. Etter å ha forlatt universitetet, flyttet han inn i en leilighet i London, sammen med venn og musiker Carl Barât, som hadde vart en klassekamerat av Dohertys eldre søster ved Brunel University.

The Libertines

Doherty og Caral Barat grunnla i 1997 garasjebandet The Libertines. De andre medlemmene av bandet var John Hassal (bass)og Gary Powell (trommer).Bandet var sentrert rundt samarbeidet mellom Barat og Doherty. Det var først i 2002, da de ga ut debutalbumet Up the Bracket, at de begynte å få en videre suksess .Albumet nådde b.l.a toppen av de britiske listene, og deres selvtitulerte andrealbum ble kåret til årets nest beste album av NME. Dessverre slet bandet med interne konflikter, de fleste bundet til Dohertys kokain- og heroinmisbruk. Bandet ble oppløst i 2004. Doherty har senere sagt at bandets oppløsning ikke skyldtes hans dopmisbruk, men uenigheter mellom ham og Barat.

Samarbeidsprosjekter

Før oppløsingen av The Libertines, samarbeidet Doherty med den lokale poeten Wolfman. Sammen spilte de inn singelen "For Lovers". Selv om singelen fikk stor suksess, som ble nominert den den prestisjetunge prisen Ivor Novello Award for songwriting, fikk Doherty og Wolfman relativt lite penger, rettighetene til sangen ble tidlig solgt for en lav sum til en reklame.
I 2004 var Doherty gjestevokalist på sangen «Down to the underground» til den britiske gruppen Client. Sangen ble sluppet i juni 2004, som B-siden på gruppens singel «In it for the money», og er også med på deres andre album, City.
Odsherred kommune

Lokaldemokrati

Ved kommunevalget 15. november 2005 fikk Socialdemokratiet 36,4 % av stemmene mot Venstres 33,6 %. Samtlige andre partier fikk maksimalt 7,0 % (størst var SF). Borgermester ble sosialdemokraten Finn Madsen fra tidligere Dragsholm kommune.
Paradiscopus

Utseende

Middelsstore, brune trebukker med kremgule tegninger. Antennene er noe lengre enn kroppen, noen av leddene med hårdusker i spissen. Pronotum har en butt tann i midten av hver sidekant og ber betydelige bredere enn langt.

Levevis

Larvene lever i død ved.

Utbredelse

Slekten er bare kjent fra Costa Rica.
De fem dynastiers og ti kongedømmers tid

Fem dynastier

Mot slutten av 800-tallet var Tang-dynastiet svært svekket, og de regionale kommandantene ble etter hvert praktisk talt selvstendige. Generalene kriget mot hverandre for å utvide sine egne områder, men anerkjente keiserens overhøyhet. Dette tok slutt i 907 da generalen Zhu Wen avsatte den siste Tang-keiseren, utpekte seg selv til keiser og grunnla det yngre Liang-dynastiet.
I Liangdynastiet hersket Zhu Wen over det meste av det nordlige Kina. Opprinnelig var han med i Huang Chaos opprørshær, men skiftet side og ble en avgjørende aktør i undertrykkelsen av opprøret. Derfor ble han gitt tittelen Xuanwu Jiedushi. Innen få år var gått hadde han konsolidert sin makt ved å knuse nabomaktene, og fikk tvang gjennom flytting av hovedstaden til Luoyang i det området er hans egen innflytelse. I 904 henrettet han keiser Zhaozong og innsatte hans 13-årige sønn som hersker under sin egen kontroll. Tre år etterpå fikk han gutten til å abdisere. Han utropte så seg selv til keiser.

1...

Liang-dynastiet ble ikke allment anerkjent av de andre krigsherrene. En av de mektigste var prinsen av Jin, Li Cunxu. Li Cunxu utpekte seg selv til keiser i 923, styrtet Liang-dynastiet og grunnla det yngre Tang-dynastiet.

2...

Etter dette fulgte noen roligere år, men i 936 gjorde generalen Shi Jingtang opprør. Han fikk støtte hos khitanerne i nord i bytte mot landavståelser og en årlig tributt. Med khitanenes hjelp seiret Shi Jingtang og kunne grunnlegge det yngre Jin-dynastiet.

3...

Khitanernes støtte var imidlertid kortvarig. I 943 invaderte de Kina og i løpet av tre år knuste de Jin-riket, inntok hovedstaden Kaifeng og sendte keiseren i eksil. Khitanerne ble ikke lenge i Kina. Allerede i 947 vendte de tilbake til sitt hjemland i nord.

4...

Maktvakuumet som oppsto ble fylt av generalen Liu Zhiyuan som grunnla det yngre Han-dynastiet.

5...

Dette dynastiet ble offer for et statskupp allerede i 951 og ble etterfulgt av det yngre Zhou-dynastiet.
Zhou-dynastiet var sterkere enn de to foregående, og den andre Zhou-keiseren, Chai Rong, utvidet grensene mot sør og beseiret khitanene i nord. Men i 960 ble også dette dynastiet offer for et kupp. 
Dette kuppet ble ledet av Zhao Kuangyin som grunnla Song-dynastiet. Med dette regnes de fem dynastiers og ti kongedømmers tid for å være over selv om gjenforeningen av Kina ikke var fullført før i 979.